Návrh ROZHODNUTIE RADY o pozícii, ktorá sa má v mene Únie prijať v príslušných výboroch Európskej hospodárskej komisie Organizácie Spojených národov, pokiaľ ide o navrhované zmeny predpisov č. 3, 4, 5, 6, 7, 10, 12, 14, 16, 17, 19, 23, 31, 37, 38, 43, 48, 49, 50, 54, 67, 69, 70, 77, 83, 87, 91, 94, 95, 98, 99, 100, 101, 103, 107, 110, 112, 113, 115, 117, 119, 121, 123, 128, 129 a zmenu Konsolidovanej rezolúcie o konštrukcii vozidiel (R.E.3) a pokiaľ ide o návrh globálneho technického predpisu o bočnom náraze do stĺpa /* COM/2013/0694 final - 2013/0334 (NLE) */





DÔVODOVÁ SPRÁVA 1. KONTEXT NÁVRHU Európska hospodárska komisia Organizácie Spojených národov (EHK OSN) vypracováva na medzinárodnej úrovni harmonizované požiadavky, ktorých cieľom je odstrániť technické prekážky obchodu s motorovými vozidlami medzi zmluvnými stranami revidovanej dohody z roku 1958 a zabezpečiť, aby takéto vozidlá ponúkali vysokú úroveň bezpečnosti a ochrany životného prostredia. Rozhodnutím Rady 97/836/ES z 27. novembra 1997 Únia pristúpila k Dohode Európskej hospodárskej komisie Organizácie Spojených národov (ďalej len „EHK OSN“), ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov[1] (ďalej len „revidovaná dohoda z roku 1958“) a rozhodnutím Rady 2000/125/ES z 31. januára 2000 týkajúcim sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá[2] (ďalej len „paralelná dohoda“), Únia pristúpila k paralelnej dohode. Zasadnutia Svetového fóra EHK OSN pre harmonizáciu predpisov o vozidlách (ďalej len „WP29“) sa konajú v každom kalendárnom roku trikrát – v marci, júni a novembri. Na každom zasadnutí sa prijímajú nové zmeny existujúcich predpisov EHK OSN alebo globálnych technických predpisov, aby sa zohľadnil technický pokrok. Pred každým zasadnutím WP29 sú tieto zmeny prijaté jednou zo šiestich pracovných skupín, ktoré pracujú v rámci WP29. Následne sa na zasadnutí WP29 uskutoční záverečné hlasovanie o prijatí zmien, dodatkov a korigend za predpokladu, že sa dosiahne kvórum a získa súhlas kvalifikovanej väčšiny zmluvných strán. EÚ je v rámci WP29 zmluvnou stranou dvoch dohôd (dohody z roku 1958 a 1998) a hlasuje v mene členských štátov. Tomu vždy predchádza vypracovanie rozhodnutia Rady označovaného ako „mega rozhodnutie“, ktoré obsahuje zoznam zmien, dodatkov a korigend a ktoré dovoľuje Komisii hlasovať v mene členských štátov na každom zasadnutí WP29. Týmto rozhodnutím Rady sa určuje pozícia Únie pri hlasovaní o zmenách, dodatkoch a korigendách predložených na hlasovanie na novembrovom zasadnutí WP29, ktoré sa uskutoční v dňoch 11. – 15. novembra 2013. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU Konzultácia s Technickým výborom – motorové vozidlá sa uskutočnila a boli zohľadnené pripomienky odborníkov z členských štátov. 3. PRÁVNE PRVKY NÁVRHU · Zhrnutie navrhovaného opatrenia Návrhom sa určuje pozícia Únie pri hlasovaní o zmenách predpisov EHK OSN č. 3, 4, 5, 6, 7, 10, 12, 14, 16, 17, 19, 23, 31, 37, 38, 43, 48, 49, 50, 54, 67, 69, 70, 77, 83, 87, 91, 94, 95, 98, 99, 100, 101, 103, 107, 110, 112, 113, 115, 117, 119, 121, 123, 128 a 129, pokiaľ ide o návrh zmien Konsolidovanej rezolúcie o konštrukcii vozidiel (R.E.3) a pokiaľ ide o prijatie návrhu globálneho technického predpisu o bočnom náraze do stĺpa. · Právny základ Článok 114 v spojení s článkom 218 ods. 9 Zmluvy o fungovaní Európskej únie. · Zásada subsidiarity Hlasovať za medzinárodné nástroje, akými sú návrhy predpisov EHK OSN a globálnych technických predpisov, a za ich začlenenie do systému Únie pre typové schvaľovanie motorových vozidiel môže len Únia. Takto sa nielen zabráni fragmentácii vnútorného trhu, ale zabezpečia sa aj zhodné normy v oblasti bezpečnosti a ochrany zdravia v celej Únii. Ďalšou výhodou sú úspory z rozsahu: výrobky sa môžu vyrábať pre celý trh Únie a dokonca medzinárodný trh namiesto toho, aby bolo potrebné ich prispôsobenie s cieľom získať vnútroštátne typové schválenie v každom jednom členskom štáte. Z tohto dôvodu je návrh v súlade so zásadou subsidiarity. · Zásada proporcionality Návrh je v súlade so zásadou proporcionality, pretože nepresahuje rámec toho, čo je potrebné na dosiahnutie cieľov na zabezpečenie riadneho fungovania vnútorného trhu, pričom zároveň poskytuje vysokú úroveň bezpečnosti a ochrany verejnosti. · Výber nástrojov V článku 218 ods. 9 ZFEÚ sa vyžaduje, aby bola pozícia, ktorá sa má v mene Únie prijať v orgáne zriadenom na základe medzinárodnej dohody, prijatá rozhodnutím Rady. 2013/0334 (NLE) Návrh ROZHODNUTIE RADY o pozícii, ktorá sa má v mene Únie prijať v príslušných výboroch Európskej hospodárskej komisie Organizácie Spojených národov, pokiaľ ide o navrhované zmeny predpisov č. 3, 4, 5, 6, 7, 10, 12, 14, 16, 17, 19, 23, 31, 37, 38, 43, 48, 49, 50, 54, 67, 69, 70, 77, 83, 87, 91, 94, 95, 98, 99, 100, 101, 103, 107, 110, 112, 113, 115, 117, 119, 121, 123, 128, 129 a zmenu Konsolidovanej rezolúcie o konštrukcii vozidiel (R.E.3) a pokiaľ ide o návrh globálneho technického predpisu o bočnom náraze do stĺpa RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 114 v spojení s jej článkom 218 ods. 9, so zreteľom na návrh Európskej komisie, keďže: (1) Rozhodnutím Rady 97/836/ES[3] pristúpila Únia k Dohode Európskej hospodárskej komisie Organizácie Spojených národov (ďalej len „EHK OSN“), ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách a podmienok pre vzájomné uznávanie udelených schválení na základe týchto predpisov (ďalej len „revidovaná dohoda z roku 1958“ ). (2) Rozhodnutím Rady 2000/125/ES[4] pristúpila Únia k dohode týkajúcej sa zavedenia globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá (ďalej len „paralelná dohoda“). (3) Smernicou Európskeho parlamentu a Rady 2007/46/ES[5] sa systémy schvaľovania na úrovni jednotlivých členských štátov nahradili schvaľovacím postupom na úrovni Únie, pričom sa zriadil harmonizovaný rámec, ktorý obsahuje správne ustanovenia a všeobecné technické požiadavky pre všetky nové vozidlá, systémy, komponenty a samostatné technické jednotky. Uvedenou smernicou sa predpisy EHK OSN začlenili do systému ES týkajúceho sa typového schvaľovania vozidiel buď v podobe požiadaviek na typové schválenie, alebo ako alternatíva k právnym predpisom Únie. Od prijatia smernice 2007/46/ES sa právne predpisy Únie týkajúce sa systému typového schvaľovania v ES stále vo väčšej miere nahrádzajú predpismi EHK OSN. (4) Vzhľadom na skúsenosti a technický rozvoj je potrebné upraviť požiadavky týkajúce sa určitých prvkov alebo charakteristík, na ktoré sa vzťahujú predpisy EHK OSN č. 3, 4, 5, 6, 7, 10, 12, 14, 16, 17, 19, 23, 31, 37, 38, 43, 48, 49, 50, 54, 67, 69, 70, 77, 83, 87, 91, 94, 95, 98, 99, 100, 101, 103, 107, 110, 112, 113, 115, 117, 119, 121, 123, 128 a 129 a Konsolidovaná rezolúcia o konštrukcii vozidiel (R.E.3). (5) Na účely harmonizovania príslušných bezpečnostných ustanovení pre typové schvaľovanie motorových vozidiel by sa mal prijať návrh globálneho technického predpisu o bočnom náraze do stĺpa. (6) Je vhodné určiť pozíciu, ktorá sa má v mene Únie prijať v administratívnom výbore revidovanej dohody z roku 1958 a vo výkonnom výbore paralelnej dohody, pokiaľ ide o prijatie uvedených predpisov EHK OSN, PRIJALA TOTO ROZHODNUTIE : Jediný článok Pozícia, ktorá sa má prijať v mene Únie v administratívnom výbore revidovanej dohody z roku 1958 a vo výkonnom výbore paralelnej dohody v dňoch 11. – 15. novembra 2013, je hlasovať za predpisy EHK OSN uvedené v prílohe k tomuto rozhodnutiu. V Bruseli Za Radu PRÍLOHA Návrh doplnku 15 k sérii zmien 02 k predpisu č. 3 (odrazové sklá) || ECE/TRANS/WP.29/2013/68 Návrh doplnku 17 k predpisu č. 4 (osvetlenie zadnej registračnej tabuľky) || ECE/TRANS/WP.29/2013/69 Návrh série zmien 03 k predpisu č. 5 (svetlomety typu „sealed beam“) || ECE/TRANS/WP.29/2013/70 Návrh doplnku 25 k sérii zmien 01 k predpisu č. 6 (smerové svietidlá) || ECE/TRANS/WP.29/2013/71 Návrh doplnku 23 k sérii zmien 02 k predpisu č. 7 (obrysové, brzdové a doplnkové svietidlá) || ECE/TRANS/WP.29/2013/72 Návrh série zmien 05 k predpisu č. 10 (elektromagnetická kompatibilita) || ECE/TRANS/WP.29/2013/73 Návrh doplnku 3 k sérii zmien 04 k predpisu č. 12 (mechanizmus riadenia) || ECE/TRANS/WP.29/2013/102 Návrh doplnku 5 k sérii zmien 07 k predpisu č. 14 (kotvové úchytky bezpečnostných pásov) || ECE/TRANS/WP.29/2013/103 Návrh dodatku 5 k sérii zmien 06 k predpisu č. 16 (bezpečnostné pásy) || ECE/TRANS/WP.29/2013/104 Návrh doplnku 2 k sérii zmien 08 k predpisu č. 17 (sedadlá) || ECE/TRANS/WP.29/2013/105 Návrh doplnku 4 k sérii zmien 03 k predpisu č. 19 (predné hmlové svetlomety) || ECE/TRANS/WP.29/2013/74 Návrh doplnku 6 k sérii zmien 04 k predpisu č. 19 (predné hmlové svetlomety) || ECE/TRANS/WP.29/2013/75 ECE/TRANS/WP.29/2013/75/Add.1 Návrh doplnku 20 k predpisu č. 23 (spätné svetlomety) || ECE/TRANS/WP.29/2013/76 Návrh série zmien 03 k predpisu č. 31 {svetlomety [halogénové svetlomety typu „sealed beam“ (HSB)]} || ECE/TRANS/WP.29/2013/77 Návrh doplnku 42 k sérii zmien 03 k predpisu č. 37 (žiarovky) || ECE/TRANS/WP.29/2013/78 Návrh doplnku 17 k nariadeniu č. 38 (zadné hmlové svietidlá) || ECE/TRANS/WP.29/2013/79 Návrh korigenda 2 revízie 3 predpisu č. 43 (bezpečnostné zasklenie) || ECE/TRANS/WP.29/2013/116 Návrh doplnku 12 k sérii zmien 04 k predpisu č. 48 (montáž zariadení na osvetlenie a svetelnú signalizáciu) || ECE/TRANS/WP.29/2013/80 Návrh doplnku 5 k sérii zmien 05 k predpisu č. 48 (montáž zariadení na osvetlenie a svetelnú signalizáciu) || ECE/TRANS/WP.29/2013/81 Návrh doplnku 3 k sérii zmien 06 k predpisu č. 48 (montáž zariadení na osvetlenie a svetelnú signalizáciu) || ECE/TRANS/WP.29/2013/82 Návrh doplnku 6 k sérii zmien 05 k predpisu č. 49 [vznetové alebo zážihové motory (LPG a CNG)] || ECE/TRANS/WP.29/2013/111 Návrh doplnku 2 k sérii zmien 06 k predpisu č. 49 [vznetové alebo zážihové motory (LPG a CNG)] || ECE/TRANS/WP.29/2013/112 ECE/TRANS/WP.29/2013/112/Corr.1 Návrh doplnku 17 k predpisu č. 50 (obrysové, brzdové, smerové svietidlá pre mopedy a motocykle) || ECE/TRANS/WP.29/2013/83 Návrh korigenda 1 revízie 3 predpisu č. 54 (pneumatiky úžitkových vozidiel a ich prípojných vozidiel) || ECE/TRANS/WP.29/2013/130 Návrh doplnku 13 k sérii zmien 01 k predpisu č. 67 (vozidlá poháňané skvapalneným ropným plynom) || ECE/TRANS/WP.29/2013/97 Návrh doplnku 6 k sérii zmien 01 k predpisu č. 69 (zadné označovacie tabuľky pre pomalé vozidlá) || ECE/TRANS/WP.29/2013/85 Návrh doplnku 9 k sérii zmien 01 k predpisu č. 70 (zadné označovacie tabuľky ťažkých a dlhých vozidiel) || ECE/TRANS/WP.29/2013/86 Návrh doplnku 17 k predpisu č. 77 (parkovacie svietidlá) || ECE/TRANS/WP.29/2013/87 Návrh korigenda 3 série zmien 06 k predpisu č. 83 (emisie vozidiel kategórií M1 a N1) || ECE/TRANS/WP.29/2013/131 Návrh doplnku 18 k predpisu č. 87 (denné svietidlá) || ECE/TRANS/WP.29/2013/88 Návrh doplnku 16 k predpisu č. 91 (bočné obrysové svietidlá) || ECE/TRANS/WP.29/2013/89 Návrh doplnku 5 k sérii zmien 01 k predpisu č. 94 (čelný náraz) || ECE/TRANS/WP.29/2013/106 Návrh doplnku 5 k sérii zmien 02 k predpisu č. 94 (čelný náraz) || ECE/TRANS/WP.29/2013/107 Návrh doplnku 4 k sérii zmien 03 k predpisu č. 95 (bočný náraz) || ECE/TRANS/WP.29/2013/108 Návrh doplnku 5 k sérii zmien 01 k predpisu č. 98 (svetlomety vybavené svetelnými zdrojmi s plynovými výbojkami) || ECE/TRANS/WP.29/2013/90 Návrh doplnku 9 k predpisu č. 99 (svetelné zdroje s plynovou výbojkou) || ECE/TRANS/WP.29/2013/91 Návrh doplnku 3 k sérii zmien 01 k predpisu č. 100 (vozidlá poháňané elektrickou hnacou sústavou) || ECE/TRANS/WP.29/2013/109 Návrh doplnku 1 k sérii zmien 02 k predpisu č. 100 (vozidlá poháňané elektrickou hnacou sústavou) || ECE/TRANS/WP.29/2013/135 Návrh doplnku 3 k sérii zmien 01 k predpisu č. 101 (emisie CO2/spotreba paliva) || ECE/TRANS/WP.29/2013/113 Návrh doplnku 4 k predpisu č. 103 (výmenné zariadenia na reguláciu znečisťovania) || ECE/TRANS/WP.29/2013/114 Návrh doplnku 3 k sérii zmien 04 k predpisu č. 107 (vozidlá kategórií M2 a M3) || ECE/TRANS/WP.29/2013/98 Návrh doplnku 1 k sérii zmien 05 k predpisu č. 107 (vozidlá kategórií M2 a M3) || ECE/TRANS/WP.29/2013/99 Návrh série zmien 06 k predpisu č. 107 (vozidlá kategórií M2 a M3) || ECE/TRANS/WP.29/2013/100 Návrh korigenda 2 revízie 3 predpisu č. 107 (vozidlá kategórií M2 a M3) || ECE/TRANS/WP.29/2013/117 Návrh doplnku 1 k sérii zmien 01 k predpisu č. 110 (vozidlá používajúce na svoj pohon stlačený zemný plyn CNG) || ECE/TRANS/WP.29/2013/101 Návrh doplnku 5 k sérii zmien 01 k predpisu č. 112 (svetlomety vyžarujúce asymetrické stretávacie svetlo) || ECE/TRANS/WP.29/2013/92 Návrh doplnku 3 k sérii zmien 01 k predpisu č. 113 (svetlomety vyžarujúce symetrické stretávacie svetlo) || ECE/TRANS/WP.29/2013/93 Návrh doplnku 6 k predpisu č. 115 (retrofitné systémy LPG a CNG) || ECE/TRANS/WP.29/2013/115 Návrh dodatku 4 k sérii zmien 02 k predpisu č. 117 (Pneumatiky, odpor valenia, hluk valenia a adhézia na mokrých povrchoch) || ECE/TRANS/WP.29/2013/59 Návrh doplnku 4 k sérii zmien 01 k predpisu č. 119 (uhlové svietidlá) || ECE/TRANS/WP.29/2013/94 Návrh korigenda 1 doplnku 7 k predpisu č. 121 (identifikácia ovládačov, oznamovačov a indikátorov) || ECE/TRANS/WP.29/2013/118 Návrh série zmien 01 k predpisu č. 121 (identifikácia ovládačov, oznamovačov a indikátorov) || ECE/TRANS/WP.29/2012/30 Návrh doplnku 5 k sérii zmien 01 k predpisu č. 123 [adaptívne systémy predného osvetlenia (AFS)] || ECE/TRANS/WP.29/2013/95 Návrh doplnku 2 k predpisu č. 128 [svetelné zdroje s diódou vyžarujúcou svetlo (LED)] || ECE/TRANS/WP.29/2013/96 Návrh doplnku 2 k predpisu č. 129 [zdokonalené detské zadržiavacie systémy (ECRS)] || ECE/TRANS/WP.29/2013/110 Návrh zmien Konsolidovanej rezolúcie o konštrukcii vozidiel (R.E.3) || ECE/TRANS/WP.29/2013/126 Návrh globálneho technického predpisu o bočnom náraze do stĺpa || ECE/TRANS/WP.29/2013/120 ECE/TRANS/WP.29/2013/121 ECE/TRANS/WP.29/2012/59 ECE/TRANS/WP.29/2011/87 ECE/TRANS/WP.29/AC.3/28 [1] Ú. v. ES L 346, 17.12.1997, s. 78. [2] Ú. v. ES L 35, 10.2.2000, s. 12. [3] Rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov („revidovaná dohoda z roku 1958“) (Ú. v. ES L 346, 17.12.1997, s. 78). [4] Rozhodnutie Rady 2000/125/ES z 31. januára 2000, týkajúce sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá („paralelná dohoda“) (Ú. v. ES L 35, 10.2.2000, s. 12). [5] Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).